cyanic-selkie/wikianc huggingface dataset:
Զաք Բրաֆ
Կարիերա
2010 թվականին Զաքը նկարահանվել է «Կյանքի բարձր գինը» դրամայում, որտեղ պատմվում է տղամարդու և աղջկա պատահական հանդիպման մասին, որը փոխում է նրա կյանքը ընդմիշտ։ Մեկ տարի անց նրան հրավիրել են «Նախկինը» սերիալում նկարահանվելու որպես հրավիրված աստղ, որտեղ նույնպես խաղացել է Զաքի լավագույն ընկերը՝ Դոնալդ Ֆեյսոնը։ 2012 թվականին նկարահանվել է «Ժամանակի գույնը» դրամայում։ 2013 թվականին նկարահանվել է «Օզ։ Մեծն ու սարսափելին» ֆիլմում, որտեղ հնչունավորել է կերպարներից մեկին՝ կապիկ Ֆինլիին, որը սյուժեի համաձայն ֆիլմի գլխավոր հերոսի հավատարիմ ուղեկիցն էր։
Բացի այդ, Զաք Բրաֆը մի քանի երաժշտական տեսահոլովակների ռեժիսոր է, այդ թվում՝ Գևինա Դեգրոյի «Chariot», Ջոշուա Ռադինայի «Closer», «Cary Brothers» խմբի «Ride» և «Lazlo Bane» խմբի «Superman»։ Բայց դրան հակառակ Բրաֆն իր հարցազրույցում պնդել է, որ երաժշտությունից ոչինչ չի հասկանում։ Սիրած խմբերից մեկը «Crash Kings»-ն է, որի ուղությունը ռոքն է։
2013 թվականի ապրիլի 24-ին Զաք Բրաֆը «Kickstarter»-ում թողարկել է կամպանիա իր նոր «Կցանկանայի այստեղ լինել» ֆիլմի համար, որը գրել էր եղբոր հետ, 2 մլն դոլար հավաքելու համար ։ Ապագա ֆիլմի օպերատոր է հայտարարվել Լարի Շերը, իսկ պրոդյուսեր՝ Մայքլ Շամբերգը և Սթեյսի Շերը ։ Երեք օրվա ընթացքում հավաքված է եղել ամբողջ գումարը ։ Արդյունքում, կամպանիայի 30 օրվա ընթացքում Բրաֆին հաջողվել է հավաքել 3 105 473 դոլար՝ 46 520 մարդկանց նվիրատվությամբ ։ 2014 թվականին ֆիլմի պրեմերիան կայացել է Sundance փառատոնում՝ բուռն ծափահարություններով և քննադատների մի քանի բուռն արձագանքներով ։
Անձնական կյանք
Զաքը ֆինանսավորում է մի կազմակերպության, որը փնտրում է աուտիզմի դեմ դեղամիջոց։ Նա «Կորուսյալները» սերիալի երկրպագուն է։
Զաքը Բոնի Սոմերվիլի հետ հանդիպել է «Այգիների երկիր» ֆիլմի նկարահանումների ժամանակ։ Նա կատարել է այդ ֆիլմի սաունդթրեքը։ 2004 թվականի ամռանը դերասանը սկսել է հանդիպել երգչուհի և դերասանուհի Մենդի Մուրի հետ։ 2007 թվականի հունիսից Զաք Բրաֆը հանդիպել է դերասանուհի Շիրի Էփլբիի հետ։ 2009-2014 թվականներին նա հարաբերությունների մեջ է եղել Թեյլոր Բեգի հետ։
Զաքը ընկերացել է երգչուհի Լորին Հիլի հետ, որի հետ սովորել է դպրոցում։ Նրա մտերիմ ընկերը Դոնալդ Ֆեյսոնն է։
Ծանոթագրություններ
Կատեգորիա:1975 ծնունդներ Կատեգորիա:Անձինք այբբենական կարգով Կատեգորիա:Դերասաններ այբբենական կարգով Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասաններ Կատեգորիա:20-րդ դարի դերասաններ Կատեգորիա:Սցենարիստներ այբբենական կարգով Կատեգորիա:Ամերիկացի կինոպրոդյուսերներ Կատեգորիա:«Գրեմմի» մրցանակի դափնեկիրներ Կատեգորիա:21-րդ դարի դերասաններ Կատեգորիա:Ամերիկացի սցենարիստներ Կատեգորիա:Ամերիկացի կինոռեժիսորներ Կատեգորիա:Ամերիկացի կինոդերասաններ Կատեգորիա:Ամերիկացի բլոգերներ Կատեգորիա:Ամերիկացի տղամարդ թատերական դերասաններ Կատեգորիա:Հնչյունավորողներ Կատեգորիա:Ամերիկացի ռեժիսորներ Կատեգորիա:Ամերիկացի պրոդյուսերներ
Ռուզվելտի կղզի
Ռուզվելտի կղզին  գտնվում է Իստ Ռիվերի կենտրոնում, հենց Մանհեթենի և Քուինզի մեջտեղում։ Բնիկ հնդկացիները այս վայրը անվանել են Միննահանոկ, սակայն տարիների հետ այն բազմաթիվ անուններ է փոխել։ Կղզին նախևառաջ հայտնի է իր բազմաթիվ բանտերով և ապաստարաններով։ Կղզու բանտերում եղել են բազմաթիվ հայտնի դժբախտ դեմքեր, ինչպիսին օրինակ դերասանուհի Մեյ Վեսթը, ով 1927 թվականին ձերբակալվել է անպարկեշտ պահվածքի համար, ավազակ Դատչ Շուլցը և բլյուզ երգիչ Բիլլի Հոլիդեյը, ինչպես նաև բազմաթիվ այլ քիչ հայտնի դեմքեր։ Ապաստարանները և հիվանդանոցները հայտնի էին սարսափելի պայմաններով և հիվանդների հետ դաժան վերաբերմունքով։  Գրող Չարլզ Դիքենսը  դրա մասին գրել է դեռևս 1800-ականներին, իսկ լրագրող Նելլի Բլայը  ծպտված գտնվում էր կանանց հոգեբուժարանում, որտեղից դուրս գալուց հետո պատմել է այստեղ կատարվող սարսափների մասին։ Ռուզվելտի կղզու կերպարանափոխությունը բանտերից և հոգեբուժարաններից բնակելի թաղամասի, սկսվել է 1973 թվականից՝ Նորթթաուն թաղամասի զարգացումով։ Այնուհետև միացավ Սաութթաուն թաղամասը՝ էլիտար առանձնատներով և ռեստորաններով։ Կղզին դարձավ հարմարավետ կյանքի վայր, իսկ այսօր այստեղ ապրում են բազմաթիվ հայտնի դեմքեր և անգամ օտարերկրյա դիվանագետներ։ Ռուզվելտի կղզուց առաջին տպավորությունը կարող է դրականից հեռու լինել։ Շատերին այն կարող է ձանձրալի և անհետաքրքիր թվալ, բայց իրականում այստեղ կան շատ տեսարժան վայրեր և այգիներ։ Դրանցից շատերը հասանելի են կղզու շուրջ զբոսանքի ընթացքում։ Այստեղից հրաշալի տեսարաներ են բացվում  դեպի Մանհեթեն, Իսթ-Րիվեռ և Քուինզ։ Կղզու որոշ հին հուշարձաններ մանրամասն վերականգնվել են, ներառյալ 1939 թվականի հանրահայտ  ‹‹Ութանկյունը››: Բլեքվելի փարոսը կղզու ևս մեկ պատմական արժեք է։ Գոթական ոճով, ութանկյան կառուցվածքով փարոսը կառուցվել է 1872 թվականին Ջեյմս Ռենվիկ Կրտսերի կողմից։ 15 մետրանոց փարոսը գործել է մինչև 1940 թվականը։ Կղզու հարավում ստեղծվել է Սաութփոյնթ այգին։ Այգին բաժանված է թեմատիկ կանաչ սենյակների։ Սաութփոյնթը զբաղեցնում է ծաղկախտով հիվանդների նախկին ապաստարանի՝ Ռենվիկի ավերակները։ Շինությունը նախագծվել է Ջեյմս Ռենվիկ Կրտսերի կողմից։ Հիվանդանոցը բացվել է 1859 թվականին և կառուցվել է հանցագործների հայթայթած քարերով։ Այգու ևս մի հետաքրքիր վայրերից մեկը Ստրեկերի լաբորատորիան է, որը կառուցվել է 1909 թվականին, երկրում որպես պաթոլոգիայի ուսումնասիրման առաջին կենտրոն։
Աշխարհագրություն
Կղզու մակերեսը 0,59 կմ² է, ընդհանուր երկարությունը` 3,2 կմ, լայնությունը` 240 մ։ 370 մետր դեպի ներքև փոքր արհեստական ​​կղզի Ու Տենտն է ։
Ծանոթագրություններ
Կատեգորիա:Ֆրանկլին Դելանո Ռուզվելտ
Ամբոխի մանիպուլյացիա
Ամբոխի մանիպուլյացիա՝ մեթոդների կանխամտածված օգտագործում հիմնված ամբոխի հոգեբանական սկզբունքների վրա։ Սա օգնում է ներգրավել, վերահսկել կամ ազդել ամբոխի ցանկությունների վրա, որպեսզի ուղղորդել վարքագիծը դեպի հստակ գծված գործողության ։ Նման երևույթը հատուկ է կրոնին, քաղաքականության ու բիզնես ոլորտներին և կարող է հեշտացնել ընդունումը, մերժումը կամ անտարբերությունը անձի, քաղաքականության կամ արտադրանքի նկատմամբ։ Ամբոխի մանիպուլյացիայի բարոյական կողմը հաճախ կասկածի տակ է դրվում։
Ամբոխի մանիպուլյացիան տարբերվում է քարոզչությունից, չնայած դրանք կարող են միմյանց ուժեղացնելով ցանկալի արդյունքի հասնելու։ Եթե քարոզչությունը «իրադարձությունների ստեղծման կամ ձևավորման համար հետևողական, կայուն ջանքեր՝ ազդելու հանրային ձեռնարկության, գաղափարի կամ խմբի հետ կերտած հարաբերությունների վրա», իսկ ամբոխի մանիպուլյացիան գործողության համեմատաբար կարճ կոչ է դառնում, երբ քարոզչության սերմեր (ավելի կոնկրետ՝ «նախնական քարոզչություն» ) են ցանվում և հանրությունը վերածվում է ամբոխի։ Քարոզիչը դիմում է մարդկային զանգվածներին, նույնիսկ եթե դրանք բաժանված են խմբերի, իսկ ամբոխի մանիպուլյատորը դիմում է իրական ժամանակում զանգվածից ամբոխ դարձած հատվածին ։ Սակայն մի շարք իրավիճակներում, ինչպիսիք են՝ երկրում արտակարգ իրավիճակի դրությունը, ամբոխի մանիպուլյատորը կարող է շահարկելով ԶԼՄ-ները և իրական ժամանակում դիմելով զանգվածներին՝ ամբոխի հետ է խոսում։
Ամբոխի մանիպուլյացիան նույնպես տարբերվում է ամբոխի վերահսկողությունից, որը կատարում է անվտանգության գործառույթ։ Տեղական իշխանությունները օգտագործում են ամբոխը վերահսկելու մեթոդներ՝ ամբոխը զսպելու և ցրելու, ինչպես նաև անկարգ և անօրինական գործողությունները, ինչպիսիք են՝ խռովություններն ու կողոպուտը, կանխելու և դրանց պատասխանելու համար ,։
Գործառույթ և բարոյականություն
Ամբոխի մանիպուլյատորը խառնվում, վերահսկում կամ ազդում է ամբոխի վրա՝ առանց ֆիզիկական ուժ կիրառելու, չնայած նրա նպատակը գուցե և ամբոխի կամ տեղական իշխանությունների կողմից ուժի գործադրմանը հրահրելն է։ Մինչ անկախության համար մղվող ամերիկյան պատերազմը, Սեմուել Ադամս ը բոստոնցիներին ապահովել է «ընտիր ոստյումներով, ամրակներով և երաժշտական գործիքներով, որպեսզի նավահանգստի ցույցերի և շքերթների ժամանակ բողոքի երգեր երգվեն Բոստոնի փողոցներով»։ Եթե նման ամբոխները բրիտանական իշխանություններին դրդել են բռնության գործադրմանն այնպես, ինչպես արել են Բոստոնի 1770 թվականի մարտի 5-ի զանգվածային կոտորածի ժամանակ, Ադամսը գրել, տպագրել և տարածել է սենսացիոն քանակի զեկույցներ միջադեպերի մասին, որպեսզի դժգոհության ալիք բարձրացնի և միասնություն ստեղծի ամերիկյան գաղութների շրջանում ։ Ամերիկյան մանիպուլյացիայի գործելաոճը կարող է դասակարգվել որպես փափուկ ուժի գործիք, որը «հնարավորություն է տալիս ձեռք բերել այն, ոչ թե պարտադրանքով կամ դրա դիմաց կատարած վճարով, այլ գրավճությամբ» ։ Հարվարդի համալսարանի պրոֆեսոր Ջոզեֆ Նայը այդ տերմինը հորինել է 1980-ականներին, չնայած այդ հայեցակարգի հեղինակն ինքը չի եղել։ Տեխնիկան, որն օգտագործում են ամբոխի միտքն իրենց կողմը գրավելու համար, ուսումնասիրվել եւ զարգացել է, մասնավորապես, Քվինթիլիանուսի կողմից իր՝ «Institutio oratoria» դասագրքում,իսկ հռետորաբանության մեջ՝ Արիստոտելի։ Ամբոխի մանիպուլյացիայի ակունքները գալիս են դեռևս մ.թ.ա. 5-րդ դարից, երբ Սիրաքյուսի դատական գործում ներգրավված անձիք փորձում էին բարելավել իրենց համոզչությունը դատարանում ։
«Մանիպուլյացիա» բայը կարող է բացասական նրբերանգ հաղորդել, բայց դա պարտադիր չէ։ Ըստ Merriam Webster-ի բառարանի, օրինակ՝ «մանիպուլյացիայի ենթարկել» նշանակում է «վերահսկել կամ հնարամիտ երևալ, խաղալ անարդար կամ նենգ միջոցներով, հատկապես՝ ելնելովսեփական շահերից» ։ Այսպիսով, այս սահմանումը թույլ է տալիս հմտորեն և արդարացիորեն օգտագործել վերահսկողությունը՝ ի շահ ուրիշի։ Ավելին՝ ամբոխի գործողությունները պարտադիր չէ, որ կրեն քրեական բնույթ։ 19-րդ դարի սոցիոլոգ Գյուստավ Լը Բոնը գրել է.
Էդվարդ Բերնեյսը, այսպես կոչված «հասարակայնության հետ կապերի հայրը», կարծում էր, որ հրապարակային մանիպուլյացիաները ոչ միայն բարոյական էին, այլև անհրաժեշտ։ Նա պնդում էր, որ «փոքր, անտեսանելի կառավարությունը, որը հասկանում է զանգվածների հոգեկան գործընթացներն ու սոցիալական օրինաչափությունները, համաձայնության է գալիս հասարակական կարծիքի հետ»։ Դա անհրաժեշտ է աշխատանքի բաժանման և քաոսն ու խառնաշփոթությունը կանխելու համար։ «Ժողովրդի ձայնը արտահայտում է ժողովրդի միտքը, և այդ միտքը կազմում են խմբերի առաջնորդները, որոնց նա հավատում է, և այն մարդիկ, ովքեր գաղապար ունեն հասարակական կարծիքի մանիպուլյացիայից»,- գրել է Բերնեյսը ։ Նա նաև հավելել է. «Մենք կառավարելի ենք, մեր միտքը և ճաշակը ձևավորվել է, մեր գաղափարները առաջարկվել են հիմնականում այն մարդկանց կողմից, որոնց մասին մենք երբեք չենք էլ լսել ։ Սա տրամաբանական արդյունք է այն բանի, թե ինչպես է կառուցված մեր ժողովրդավարական հասարակությունը»։
Մյուսները պնդում են, որ որոշ տեխնիկաներ, ըստ էության, ոչ թե չարիք են, այլ փիլիսոփայական չեզոք միջոցներ։ Քաղաքական ակտիվիստ և Սպիտակ տան նախկին աշխատակից Ռոնալդ Ռեյգանի Մորթոն Բլեքուելը այս փաստը բացատրել է այսպես իր «մարդիկ, կուսակցություններ և իշխանություն» ելույթում։
Հակիրճ, տարբեր գաղափարախոսություններով մանիպուլյատորները կարող են հաջողությամբ օգտագործել նույն մեթոդները նպատակներին հասնելու համար, որոնք կարող են և՛ լավը և՛վատը լինել։ Ամբոխի մանիպուլյացիայի տեխնիկան անհատներին և խմբերին առաջարկում է փիլիսոփայորեն չեզոք միջոց՝ առավելագույնի հասցնելու իրենց հաղորդագրությունների ազդեցությունը։ Ամբոխը մանիպուլյացիայի ենթարկելու համար նախ պետք է հասկանա՝ ինչ է ասել ամբոխ լինել, ինչպես նաև այն սկզբունքները, որոնք կառավարում են նրա վարքագիծը։
Ամբոխներ և բնորոշ վարքագծեր
«Բազմություն», «ամբոխ» (crowd)՝ ըստ Merriam Webster-ի բառարանի, վերաբերում է և՛ մեծ թվով մարդկանց բազմությանը, հատկապես երբ նրանք հավաքվում են միասին (ինչպես լեփ-լեցուն առևտրի կենտրոնում), և՛ «մի խումբ մարդկանց, որոնք ինչ-որ ընդհանուր գծեր (սովորության, հետաքրքրության կամ զբաղմունքի մեջ)» ։ Փիլիսոփա Գ.Ա. Թոունին ամբոխը բնորոշեց որպես «մարդկանց բազմաթիվ գոյացություններ, որոնք միասին բախվում են կոնկրետ իրավիճակի և քիչ թե շատ, որպես խումբ, տեղյակ են իրենց մարմնական գոյության մասին ։ Նրանց համատեղ դիմակայությունը իրավիճակին պայմանավորված է ընդհանուր շահերով և ընդհանուր հանգամանքների առկայությամբ, որոնք իրենց մտքերին ու գործողություններին միասնական ուղղություն են տալիս»։ «Բազմության բնույթը» գրքում Թոունին խոսել է բազմության երկու հիմնական տեսակների մասին.
Բազմությունը կարող է դասակարգվել ըստ այս գիտակցության որոշակիության և կայունության աստիճանի։ Երբ շատ հստակ է և հաստատուն, ամբոխը կարող է կոչվել միատարր, և երբ ոչ այնքան հստակ և հաստատուն՝ տարասեռ։ Բոլոր խմբերը պատկանում են միատարր դասին, բայց ոչ բոլոր միատարր ամբոխներն են կոչվում խմբեր։ Տվյալ ամբոխի պատկանելությունը այս կամ այն խմբին կարող է վիճելի հարց դառնալ, և նույն ամբոխը կարող է աննկատ անցնել մեկից մյուսին ։
2001 թվականի հետազոտության ժամանակ Փենսիլվանիայի համալսարանի ոչ մահացու հետազոտությունների պաշտպանության ինստիտուտը ամբոխին ավելի հստակ նկարագրել է իբրև՝ «ժամանակավոր բնույթ կրող հավաքներ բազմաթիվ անհատների և փոքր բազմությունների։ Այս փոքր խմբերը հիմնականում բաղկացած են ընկերներից, ընտանիքի անդամներից, ծանոթներից»։ Ամբոխի ցուցադրած վարքը կարող է տարբերվել առանձին անհատների վարքագծից։ 19-րդ դարի և 20-րդ դարի սկզբին ի հայտ եկան մի քանի տեսություններ, որոնք բացատրում էին այդ երևույթը։ Այս հավաքական աշխատանքներն իրենց ներդրումն ունեն ամբոխի հոգեբանության «դասական տեսության» մեջ։ 1968 թվականին, այնուամենայնիվ, Լիվերպուլի համալսարանի սոցիալական գիտնական բժիշկ Կարլ Քոուչը հերքեց դասական տեսության պատկերած ամբոխի վարքի հետ կապված շատ կարծրատիպեր։ Նրա քննադատությունները լայնորեն կիրառվում են հոգեբանության համայնքում, բայց մինչև այժմ հոգեբանական տեքստերի մեջ ընդգրկվում են որպես «ժամանակակից տեսություններ» ։ ժամանակակից մոդելը, որը հիմնված է ամբոխի վարքի «անհատապաշտական» հայեցակարգի վրա, Ֆլոյդ Օլպորտի կողմից 1924 թ.մշակված սոցիալական ինքնության (ESIM) մոդելն է ։
Դասական տեսություն
Ֆրանսիացի փիլիսոփա և պատմաբան Հիպոլիտ Տենը ներկայացրեց Ֆրանս-պրուսական պատերազմից հետո 1871-ի առաջին ժամանակակից զեկույցը ամբոխի հոգեբանության մասին։ Գյուստավ Լը Բոնը 1895 թվականի իր «ամբոխի հոգեբանությունը» գրքում մշակել է այդ կառույցը։ Նա ենթադրել է, որ 19-րդ դարի ընթացքում ֆրանսիական բազմությունն ըստ էության, մարդկային դյուրագրգիռ, իռացիոնալ ամբոխներ էին, որոնք հեշտությամբ տրվում էին սադրանքներին ։ Նա ենթադրեց, որ ամբոխի այս տեսակը կազմող տարասեռ տարրերը ստեղծում են լիովին են նոր էակ, տեսակների քիմիական ռեակցիա, որում ամբոխի հատկությունները փոխվում են։ Նա գրել է․
Միմիայն որոշ հանգամանքների դեպքում մարդկանց կուտակումը ներկայացնում է նոր առանձնահատկություններ, որոնք շատ տարբեր են առանձին անհատների՝ նրանք, որոնք բաղադրիչ մասն են կազմում, անձնային հատկանիշներից։ Հավաքնվածներից յուրքաքանչյուրի զգացմունքներն ու գաղափարները համընկնում են մի կետում և նրանց գիտակցական եսն անհետանում է։ Ձևավորվում է կոլեկտիվ բանականություն, անկասկած անցողիկ, բայց ներկայացնում է հստակ պատկերում ստացած առանձնահատկություններ։
Լը Բոնը նկատեց մի քանի առանձնահատկություններ, որոնք և անվանեց «կազմակերպված» կամ «հոգեբանական» ամբոխ, ներառյալ՝ Ընդհանուր առմամբ, դասական տեսությունը պնդում է, հետևյալը՝
ժամանակակից տեսություն
Դասական տեսության քննադատները պնդում են, որ այն իրապես թերի է այնքանով, որ ապատեքստավորում է ամբոխի վարքը, չունի ուժեղ էմպիրիկ աջակցություն, կողմնակալ է և անտեսում է ոստիկանական միջոցների ազդեցությունը ամբոխի վարքի կառավարման վրա ։ 1968 թվականին դոկտոր Կարլ Քոուչը ուսումնասիրեց և հերքեց դասական տեսության շատ կարծրատիպեր իր «Հավաքական վարք՝ որոշ կարծրատիպերի ուսումնասիրություն» հոդվածում։ Այդ ժամանակից ի վեր մյուս սոցիոլոգները հաստատել են նրա քննադատությունների մեծ մասը։ Ամբոխի հոգեբանության այս ուսումնասիրություններից ստացված գիտելիքները ցույց են տալիս, որ. Փենսիլվանիա նահանգի համալսարանի ոչ մահացու հիվանդությունների պաշտպանական տեխնոլոգիաների ինստիտուտի կողմից 2001 թվականի կազմած վերոնշյալ հետազոտության համաձայն, ամբոխն անցնում է մի գործընթաց, որն ունի «նախնական, միջին և վերջնական փուլեր»։ «Ապստամբություն» տեղի է ունենում այն ժամանակ, երբ «հավաքի ժամանակ մեկ կամ մի քանի անձիք ներգրավված են լինում անձի կամ սեփականության դեմ բռնության մեջ»։ Համաձայն ԱՄՆ—ում և Եվրոպայում անցկացված հետազոտությունների տվյալների՝ 1830-1930 թվականներին և 1960 թվականից մինչ օրս, «բողոքի ցույցերի 10 տոկոսից պակասը բռնություն է ենթադրում անձի կամ ունեցվածքի դեմ», «տոնախմբությունների խռովությունը»՝ խռովությունների ամենատարածված տեսակն է ԱՄՆ-ում ։
Սոցիալական ինքնության մշակված մոդել (ՍԻՄՄ)
Ժամանակակից մոդելը մշակվել է նաև Սթիվ Ռայխերի, Ջոն Դրուրիի և Քլիֆորդ Սթոթի կողմից, որը զգալիորեն հակադրվում է ամբոխի վարքի «դասական տեսությանը»։ Լիդսի համալսարանի Քլիֆորդ Սթոթի խոսքով.
«ՍԻՄՄ» (անգլ․՝ ESIM)-ն իր հիմքում ունի այն դրույթը, որ մարդու սոցիալական վարքը որոշող ինքնորոշման հայեցակարգի բաղկացուցիչ մասը բխում է որոշակի սոցիալական դասակարգումների հոգեբանական անդամակցությունից (այսինքն՝ եզակի անհատի ինքնություն), ամբոխի մասնակիցներն ունեն նաև մի շարք սոցիալական ինքնություններ, որոնք կարող են աչքի ընկնել «ես» կոչվող հոգեբանական համակարգում։ Կոլեկտիվ գործողությունը հնարավոր է դառնում, երբ սոցիալական որոշակի ինքնությունը միաժամանակ դրսևորվում և հետևաբար, բաժանվում է ամբոխի մասնակիցների միջև։ Սթոթի վերջին կետը տարբերվում է Լը Բոնի առաջարկած բազմության «սուզման» որակից, որում անհատի գիտակցությունը զիջում է ամբոխի անգիտակցությանը։ ՍԻՄՄնը հաշվի է առնում նաև ոստիկանության ազդեցությունը ամբոխի պահվածքի վրա։ Նա զգուշացնում է, որ «ուժի անխնա կիրառումը ամբոխի մեջ կստեղծի միասնության նոր զգացում ՝ ոստիկանության գործողությունների ոչ ադեկվատ լինելու և դրանց հակազդելու տեսանկյունից»։ Դա կարող է և ըստ էության, ամբոխին ներքաշել հակամարտության մեջ՝ չնայած ամբոխի մեջ որոշ մարդկանց սկզբնական անվճռականությանը ։
Պլանավորում և տեխնիկա
Ամբոխի մանիպուլյացիան ներառում է մի քանի տարրեր, այդ թվում ՝ համատեքստի վերլուծություն, կայքի ընտրություն, քարոզչություն, հեղինակություն և մատակարարում։
Համատեքստի վերլուծություն
Պատմությունը հուշում է, որ սոցիալ-տնտեսական և քաղաքական ենթատեքստերը և գտնվելու վայրը կտրուկ ազդում են ամբոխին մանիպուլյացիայի ենթարկելու հնարավորության վրա։ Ամերիկայում նման ժամանակահատվածները ներառում էին. Միջազգայնորեն՝ ամբոխին մանիպուլյացիայի ենթարկելու համար նպաստավոր ժամանակահատվածները ներառում էին միջպատերազմյան ժամանակաշրջանը (այսինքն՝ Ավստրո-Հունգարիայի, Ռուսաստանի, Օսմանյան և Գերմանիայի կայսրությունների փլուզումից հետո) և Երկրորդ աշխարհամարտից հետո (այսինքն՝ բրիտանական, գերմանական, ֆրանսիական, ապագաղութացում ու ճապոնական կայսրության ապագաղութացում և փլուզում) ։ Խորհրդային Միության փլուզման նախերգանքը քաջալերական հաղորդագրությունների համար բավական մեծ հնարավորություն էր տալիս։ Համերաշխության շարժումը սկսվել է 1970-ականներին՝ մասամբ այն առաջնորդների շնորհիվ, ինչպիսիք են՝ Լեխ Վալենսան և ԱՄՆ Տեղեկատվական գործակալության ծրագրավորումը ։ 1987 թվականին ԱՄՆ-ի նախագահ Ռոնալդ Ռեյգանն օգտվեց արևմտյան բեռլինցիների տրամադրություններից, ինչպես նաև Արևելյան բեռլինցիների ազատության փափագից, որպեսզի Խորհրդային Միության կոմունիստական կուսակցության կենտրոնական կոմիտեի գլխավոր քարտուղար Միխայիլ Գորբաչովից պահանջի «քանդել» Բեռլինի պատը ։ 2008 թվականի նախագահական ընտրությունների ժամանակ թեկնածու Բարաք Օբաման օգտվեց ամերիկացի շատ ընտրողների տրամադրություններից, որոնք հիասթափված էին գլխավորապես վերջին տնտեսական անկումից և Իրաքում ու Աֆղանստանում շարունակվող պատերազմներից։ Նրա «Հույսի», «Փոփոխության» և «Այո՛, մենք կարող ենք» պարզ ուղերձները արագորեն ընդունվեցին և վանկարկվեցին նրա կողմնակիցների կողմից իր քաղաքական հանրահավաքների ընթացքում ։
Պատմական ենթատեքստը և իրադարձությունները կարող են նաև խրախուսել անհնազանդ պահվածքը։ Նման օրինակները ներառում են. Պատմական համատեքստը ամբողջությամբ կապիտալացնելու համար անհրաժեշտ է հանդիսատեսի մանրակրկիտ վերլուծությունը՝ թիրախային ամբոխի ցանկությունները, վախերը, մտահոգությունները և կողմնակալությունները հասկանալու համար։ Դա կարող է կատարվել գիտական ուսումնասիրությունների, ֆոկուս խմբերի և հարցումների միջոցով։
Կայքի ընտրություն
Այն տեղը, որտեղ ամբոխը հավաքվում է, հնարավորություն է տալիս նաև մանիպուլյացիայի ենթարկելու մտքերը, զգացմունքները և հույզերը։ Տեղանքը, եղանակը, լուսավորությունը, ձայնը և նույնիսկ արենայի ձևն ազդում է ամբոխի մասնակցության պատրաստակամության վրա։ Բրանդենբուրգյան դարպասներիի նման խորհրդանշական և շոշափելի ֆոները, որոնք օգտագործվել են նախագահներ Ջոն Քենեդիի, Ռոնալդ Ռեյգանի և Բիլ Քլինթոնի կողմից 1963-ում, 1987-ում և 1994-ում, կարող են բուռն զգացմունքներ առաջացնել, նույնիսկ նախքան ամբոխի մանիպուլյատորը կբացի բերանը խոսելու համար ։ Ջորջ Ու. Բուշի «Բուլհորնի հասցեն» ելույթը Միջուկային պայթյունի ճիշտ էպիկենտրոնում, 2001 թվականի Համաշխարհային առևտրի կենտրոնի վրա կատարված ահաբեկչությունից հետո, Ջորջ Ու. Բուշի ևս մեկ օրինակ է այն բանի, թե ինչպես վայրը կարող է մեծացնել ստացված հաղորդագրության ազդեցությունը ։ Ի պատասխան փրկարար ծառայության աշխատողի՝ «Չեմ լսում Ձեզ» աղաղակին, Նախագահ Բուշը գոռալով պատասխանեց. «Ես լսում եմ Ձեզ, լսում եմ։ Ողջ աշխարհն է Ձեզ լսում։ Եվ այն մարդիկ, մարդիկ, որ այս շինությունները գետնին են հավասարեցրել, շուտով նույնպես կլսեն մեզ»։ Ամբոխը պայտում էր ցծափահարություններոիու հայրենասիրական վանկարկումներից։
Քարոզչություն
Ամբոխի մանիպուլյատորը և քարոզիչը կարող են միասին աշխատելով շատ ավելի մեծ արդյունքների հասնելու, քան դա կանեին անհատականի դեպքում։ Էդվարդ Բերնեյսի կարծիքով, քարոզիչը պետք է պատրաստի իր թիրախային խումբը, որպեսզի մտածի դրա շուրջ և կանխագուշակի հաղորդագրության բնույթը՝ նախքան կուղարկեն այն։ Հաղորդագրությունները պետք է նախապես փորձարկվեն, քանի որ անարդյունավետ հաղորդագրությունն ավելի վատ է, քան դրա լրիվ բացակայությունը ։ Սոցիոլոգ Ժակ Էլյուլը գործունեության այս տեսակն անվանեց «նախաքարոզչություն», այն անհրաժեշտ է, որպեսզի հիմնական ուղերձը արդյունավետ լինի։ Էլլուլը գրել է իր՝ «Քարոզչություն. Մարդկային վարքագծի ձևավորում» գրքում. "Ուղիղ քարոզչությանը, որի նպատակն է ձևափոխել կարծիքներն ու վերաբերմունքը, պետք է նախորդի քարոզչությանը, որը կրում է սոցիոլոգիական բնույթ, այն է՝ դանդաղ, ընդհանուր և ձգտում է ստեղծել բարենպաստ նախնական դիրքորոշումների մթնոլորտ։ Ուղվածություն չունեցող քարոզչություն չի կարող արդյունավետ լինել առանց նախաքարոզչության, որը, առանց ուղղակի կամ նկատելի ագրեսիայի, սահմանափակվում է երկիմաստություններ ստեղծելով, նախապաշարմունքները նվազեցնելով և պատկերներ տարածելով, իհարկե առանց որևէ ենթատեքստի..."Ժակ Էլյուլի «Քարոզչություն. Մարդկանց համոզմունքների ձևավորում» գրքում նշվում է, որ սոցիոլոգիական քարոզչությունը կարելի է համեմատել հերկելու հետ, ուղիղ քարոզչությունը՝ այնպես, որ չես կարող անել մեկը՝ առանց սկզբում մյուսն անելու ։ Սոցիոլոգիական քարոզչությունը մի երևույթ է, երբ հասարակությունը ձգտում է հասնել առավելագույն թվով անհատների ընդգրկման փուլին՝ իր անդամների վարքագիծը միավորելով ըստ օրինաչափության, տարածելով ապրելաոճն արտերկրում և դրանով իսկ ինքն իրեն այլ խմբերին պարտադրելով։ Ըստ էության, սոցիոլոգիական քարոզչությունը նպատակ ունի բարձրացնել համապատասխանությունը շրջակա միջավայրի հետ, որը կրում է կոլեկտիվ բնույթ, զարգացնելով համապատասխանություն կամ պաշտպանելով սահմանված կարգը երկարաժամկետ թափանցելիության ապահովման և աճող հարմարվողականության միջոցով՝ օգտագործելով բոլոր սոցիալական հոսանքները։ Քարոզչական տարրը կյանքի այն ձևն է, որով անհատը ներթափանցվում է և հետո, սկսում այն արտահայտել կինոնկարում, գրելիս կամ արվեստում ՝ առանց այդ ամենը գիտակցելու։ Նման ինքնաբուխ վարքագիծը առաջ էր բերում հասարակության ընդլայնմանը՝ գովազդի, կինոնկարների, կրթության և ամսագրերի միջոցով։ «Ամբողջ խումբը՝ գիտակցաբար, թե ոչ, իրեն արտահայտում է այս ձևով և երկրորդ հերթին նշում, որ իր ազդեցությունը ավելի շատ ուղղված է կյանքի ամբողջ ապրելակերպին» ։ Քարոզչության այս տեսակը կանխամտածված չէ, այլ ինքնաբերաբար կամ ակամա ծագում է մշակույթի կամ ազգի ներսում։ Այս քարոզչությունն ամրապնդում է անհատի ապրելակերպը և լավագույնս ներկայացնում այս կյանքի ուղին։ Սոցիոլոգիական քարոզչությունը անհատի համար անվիճելի չափանիշ է ստեղծում բարու և չարի մասին դատողություն կազմելու համար՝ համապատասխան իր կենսակերպի կարգին։ Սոցիոլոգիական քարոզչությունը գործողության չի հանգեցնում, այնուամենայնիվ, այն կարող է պարարտ հող նախապատրաստել ուղղակի քարոզչության համար։ Այդ ժամանակվանից սկսած նման սոցիոլոգիական քարոզչության ճիրաններում հայտնված անհատը կարծում է, որ այս կերպ ապրողները հրեշտակների կողմն են, իսկ հակառակ կողմում գտնվողները՝ վատի ։
Բերնայսը արագացրեց այս գործընթացը, սահմանելով և կնքելով պայմանագրեր նրանց հետ, ովքեր ամենից շատն ազդում են հասարակական կարծիքի վրա (հիմնական փորձագետներ, հայտնի մարդիկ, գոյություն ունեցող կողմնակիցներ, միահյուսված խմբերը և այլն)։ Ամբոխի միտքը հերկելուց և քարոզչության սերմերը ցանելուց հետո ամբոխի մանիպուլյատորը կարող է պատրաստվել բերքահավաքին։
Իշխանություն
Մանիպուլյատորը կարող է լինել խոսնակ, խումբ, երաժիշտ, մարզիկ կամ որևէ այլ անձ, որն ամբոխին բերում է համաձայնության կետին՝ նախքան կոնկրետ գործողության կոչ անելը։ Արիստոտելը կարծում էր, որ մանիպուլյատորի դիրքը հասարակությունում կամ վստահելիությունը նպաստում է իր համոզչականությանը։
Մատուցում
Մանիպուլյատորի կողմից ամբոխին սասանելու կարողությունը կախված է, հատկապես, նրա տեսողական, ձայնային և բանավոր մատուցումից։ Ուինսթոն Չերչիլը և Ադոլֆ Հիտլերը ստանձնեցին անձնական պարտավորություններ՝ դառնալ հռետորության վարպետներ։
Չերչիլ
22 տարեկանում Ուինսթոն Չերչիլը փաստագրել է իր եզրակացություններն այն մասին, թե ինչպես խոսել ամբոխի հետ։ Նա այն վերնագրեց «հռետորաբանության տրիբունա» և ուրվագծեց այն, ինչը նրա կարծիքով, անհրաժեշտ է ցանկացած արդյունավետ ելույթի համար։ Հիմնական կետերից են․
Հիտլեր
Ադոլֆ Հիտլերը հավատում էր, որ կկարողանա կիրառել քարոզչության դասերը, որոնք նա դժվարությամբ յուրացրել էր իր դաշնակիցներից Առաջին համաշխարհային պատերազմի ժամանակ, և այդ դասերը հետագայում կիրառել Գերմանիայի օգտին։ Հետևյալ կետերը օգտակար պատկերացում են տալիս բեմական ներկայացումների հիմքում ընկած նրա մտածողության մասին. Նացիոնալ-սոցիալիստական կուսակցությունն օգտագործել է քարոզչությունը Հիտլերի շուրջ՝ անձի պաշտամունք ստեղծելու համար։ Պատմաբանները, ինչպիսիք են՝ Յան Կերշոուն, ընդգծում են Հիտլերի վարպետության հոգեբանական ազդեցությունը՝ որպես հռետոր ։ Նիլ Քրեսելը հայտնում է. «Մեծամասամբ… Գերմանացիները խաբեությամբ խոսում են Հիտլերի՝ «հիպնոսիկ» գրավչության մասին» ։ Ռոջեր Գիլն ասում է. «Նրա հուզիչ ելույթները գրավեցին գերմանացի ժողովրդի մի ստվար զանգվածի մտքերն ու սրտերը ։ Հիտլերը հատկապես արդյունավետ էր այն ժամանակ, երբ նա կարողանում էր կլանել կենդանի լսարանի արձագանքը, և ունկնդիրները նույնպես տարվում էին խանդավառությամբ ։ Նա փնտրում էր մոլեռանդ նվիրվածության նշաններ՝ նշելով, որ այդ ժամանակ իր գաղափարները կմնան «ինչպես հիպնոզացնող ազդեցության տակ ստացված բառերը» ։
Բիզնես
Այն ժամանակից ի վեր, երբ ի հայտ եկավ զանգվածային արտադրությունը, ընկերությունները և կորպորացիաները օգտագործեցին ամբոխի մանիպուլյացիան իրենց արտադրանքը վաճառելու համար։ Գովազդը ծառայում է որպես քարոզչություն, որպեսզի նախապատրաստի ապագա ամբոխին որոշակի հաղորդագրություն ընկալելու և ընդունելու համար։ Էդվարդ Բերնեյսը կարծում էր, որ կոնկրետ գովազդները ավելի արդյունավետ են, եթե նրանք ստեղծում են այնպիսի միջավայր, որը խրախուսում է որոշակի ապրանքների ձեռքբերումը։ Դաշնամուրի առանձնահատկությունները գովազդելու փոխարեն, վաճառե՛ք պոտենցիալ հաճախորդներին երաժշտական սենյակի գաղափարը ։
Ժամանցային արդյունաբերությունը բացառիկ դեպքերում օգտագործում է ամբոխի մանիպուլյացիան երկրպագուներին հուզելու և տոմսերի վաճառքի ավելացում ապահովելու համար։ Այն ոչ միայն խթանում է հավաը զանգվածային լրատվամիջոցների միջոցով, այլ նաև օգտագործում է հռետորական մեթոդներ բազմությանը ներգրավելու համար՝ դրանով իսկ բարելավելով նրանց փորձը։ Փենսիլվանիայի պետական համալսարանում համալսարանական այգին, օրինակ՝ PSU Athletics-ն օգտագործում է Նիթանի Լայոնի թալիսման, ավելի քան 100 000 ուսանողների, շրջանավարտների եւ Բիվեր մարզադաշտի այլ այցելուների համար։ Օգտագործված մեթոդների շարքում են մարզադաշտի մի կողմի ազդանշանները `«Մենք ենք ... »վանկարկելու համար, իսկ մյուս կողմը պատասխանում է` «Փենսիլվանիան»։ Այս և այլ վանկարկումները Բիվեր մարզադաշտը դարձնում են ահռելի վայր այցելելու թիմերի, որոնք աղմուկի պատճառով պայքարում են իրենց ներկայացումները կոչելու համար ։ World Wrestling Entertainment-ը (WWE), ըմբշամարտի նախկին համաշխարհային ֆեդերացիան (WWF), նաև օգտագործում է ամբոխին մանիպուլյացիայի մեթոդներ ' իր ամբոխին հուզելու համար։ Նա հատկապես օգտագործում է իր ըմբիշների բևեռացված անհատականություններն ու հեղինակությունը ՝ հանդիսատեսի հույզերը ուժգնացնելու համար։ Այս պրակտիկան նման է հին հռոմեական գլադիատորներին, որոնց կյանքը կախված էր ոչ միայն կռվելու, այլ նաև ամբոխին նվաճելու ունակությունից ։ Խանդավառության բարձր մակարդակները պահպանվում են ՝ օգտագործելով լույսեր, հնչյուններ, պատկերներ և ամբոխի մասնակցություն։ Հալկ Հոգանի ՝ «Իմ կյանքը ռինգից դուրս» ինքնակենսագրականում, ասում է. «Պարտադիր չի հոյակապ ըմբիշ լինել, այլ պարզապես պետք է հավաքվածներին խաղադաշտ ներգրավել։ Դուք պետք է լիովին տեղյակ լինեիք և հենց այս պահի դրությունից և ուշադրություն դարձնեիք ամբոխի տրամադրությանը» ։
Ֆլեշմոբեր
Ֆլեշմոբը մարդկանց ժողով է, որը սովորաբար կազմակերպվում է նախապես էլեկտրոնային միջոցներով, որը կատարում է որոշակի, սովորաբար յուրահատուկ գործողություն, ապա ցրվում։ Այս գործողությունները հաճախ տարօրինակ կամ զավեշտական են, օրինակ՝ զանգվածային բարձերով կռիվները ընթանում են կամայական երաժշտական կամ համաժամանակյա պարով։ Անցորդները սովորաբար զգում են սենսացիա կամ ցնցում։ Ֆլեշմոբի հայեցակարգը համեմատաբար նոր է՝ համեմատած ամբոխի մանիպուլյացիայի ավանդական ձևերի հետ։ Հայեցակարգը վերագրվում է Հարպերսի ամսագրի ավագ խմբագիր Բիլ Ուասիկին։ Նա իր առաջին ֆլեշմոբը Macy's հանրախանութում կազմակերպել էր 2003 թվականին ։ Ֆլեշմոբերի օգտագործումը, որպես քաղաքական պատերազմի գործիք, կարող է զանգվածային ելքի ձև ընդունել քաղաքական խոսքի, քաղաքական հանրահավաքի տապալման ժամանակ կամ նույնիսկ որպես ամբոխի վերակազմավորման միջոց այն ցրելուց հետո՝ ամբոխի վերահսկողության միջոցով։ Առաջին հայացքից ֆլեշմոբը կարող է թվալ, թե հանդիսանում է ամբոխի մանիպուլյացիայի ինքնաբուխ մերժումը (այսինքն՝ ամբոխի շրջադարձը վերջինիս մանիպուլյատորի դեմ)։ Օրինակ՝ 2009 թվականի սեպտեմբերի 8-ին պարուսույց Մայքլ Գրեյսը բջջային հեռախոսների և, մոտավորապես, քսան հրահանգիչների օգնությամբ, կազմակերպեց 20,000+ հոգանոց ֆլեշմոբ՝ անակնկալ մատուցելով Օփրա Ուինֆրիին՝ իր 24-րդ մրցաշրջանի մեկնարկի առթիվ։ Օփրայի ելույթից հետո, The Black Eyed Peas-ը կատարեց իր հիթային «I Gotta Feeling» երգը։ Երգի առաջընթացի հետ համաժամեցված պարը սկսվում էր առջևում մի կին պարողից և տարածվում էր մեկից մյուսին՝ մինչև ամբողջ բազմության ներգրավումը։ Զարմացած և հուզված Օփրան պարզեց, որ բացի իրենից և իր աշխատավայրում գտնվող երաժշտական հյուրերից, տեղի է ունեցել ամբոխի մեկ այլ մանիպուլյացիա ։ Գրեյսը և այլք կարողացել են կազմակերպել և շահարկել այդպիսի մեծ բազմություն էլեկտրոնային սարքերի և սոցիալական մեդիայի միջոցով ։ Բայց պետք չէ պրոֆեսիոնալ պարուսույց լինել այդպիսի գործողություն իրականացնելու համար։ Օրինակ՝ 2009 թվականի փետրվարի 13-ին, օրինակ՝ 22-ամյա Ֆեյսբուքյան օգտատերը կազմակերպեց ֆլեշմոբ, որը ժամանակավորապես փակեց Լոնդոնի Լիվերպուլի փողոցային կայանը ։
Ծանոթագրություններ
Կատեգորիա:Հոգեբանական մանիպուլյացիա Կատեգորիա:Ամբոխի հոգեբանություն
Գրութիւնք (1877, Պողոս Տիւրիկեցի)
Գրութիւնք (1877), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1877 թվի տակ։ Ձեռագիրը գրվել է 1778 թվականին Պողոս Տյուրիկեցի գրիչի կողմից, Կոստանդնուպոլսում։ Գրված է թղթի վրա, որը ունի 22,5×17 չափս։ Ձեռագիրը կազմված է 82 թերթից։ Գրված է եռասյուն, միասյուն, շղագրով։ Կազմը` կաշեպատ տախտակ դրոշմազարդ։ Հիշատակարաններ հեղինակի՝ 1ա, 20բ, հետագայի՝ 1ա ։
Զեմո Ջոճո
Զեմո Ջոճո (ზემო ჯოჭო), գյուղ Վրաստանում։ Գտնվում է Աջարիայի Ինքնավար Հանրապետության Խելվաչաուրի շրջանում ։
Դիրք
Գտնվում է ծովի մակարդակից 160 մետր բարձրության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 876 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Խելվաչաուրի շրջան Կատեգորիա:Աջարիայի բնակավայրեր
Էմի Ջոնսոն
Էմի Ջոնսոն (Amy johnson, ), անգլիացի օդաչու, առաջին կին օդաչուն, որ միայնակ թռել է Բրիտանիայից Ավստրալիա։
Թռիչքներ կատարել է և՛ միայնակ, և՛ ամուսնու՝ Ջիմ Մոլլիսոնի հետ, 1930-ական թվականներին սահմանել է բազմաթիվ ռեկորդներ։ Մասնակցել է Երկրորդ համաշխարհային պատերազմին Օդային օժանդակ զորքերի կազմում և զոհվել լաստանավային մարտում ։
Վաղ կյանք
Էմի Ջոնսոնը ծնվել է Քինգսթոն ափոն Հալլում (Իսթ Ռայդինգ օֆ Յորքշիր), եղել է Ջոն Վիլլիամ Ջոնսոնի դստրերից ամենամեծը։ Հայրը եղել է Էնդրյու Ջոնսոնի՝ ձկնավաճառների Knudtzon and Company ընկերության անդամ, իսկ մայրը՝ Էմի Հոջը, եղել է Վիլիամ Հոջի թոռը, որը եղել է Հալլի քաղաքապետը 1860 թվականին ։ Ջոնսոնը սովորել Բոուլեվարդի մունիցիպիալ միջնակարգ դպրոցում (հետագայում՝ Քինգսթոնի ավագ դպրոց) և Շեֆիլդի համալսարանում, որտեղ նա ստացել է հումանիտար գիտությունների բակալավրի աստիճան ։ Հետագայում նա աշխատել է Լոնդոնում՝ դատախազ Վիլիամ Չարլզ Քրոքերի մոտ որպես քարտուղար։ Օդանավով թռչել Էմին սկսել է որպես հոբբի և 1929 թվականի հունիսի 28-ին ստացել է օդաչուի հավաստագիր No. 8662, իսկ 1929 թվականի հուլիսի 6-ին՝ օդաչուի «A» լիցենզիա. երկուսն էլ տրվել է Լոնդոնի օդանավային ակումբում կապիտան Վալենտին Բեյքերի գլխավորությամբ։ Այդ նույն տարում նա դարձել է առաջին բրիտանացի կինը, ով ստացել է ցամաքային ինժեների «C» կարգի լիցենզիա ։
Ավիացիոն կարիերա
Իր առաջինը օդանավի համար միջոցներ Ջոնսոնն ստացել է իր հորին, ով միշտ աջակցել է իրեն, ինչպես նաև Լորդ Վեյքֆիլդից ։ Նա ձեռք է բերում De Havilland DH.60 Moth G-AAAH օդանավը, որը կոչել է Ջեյսոն ի պատիվ իր հոր ապրանքանիշի։
Ջոնսոնը ձեռք է բերում համաշխարհային ճանաչում 1930 թվականին, երբ դառնում է առաջին կին օդաչուն, ով միայնակ թռչում է Անգլիայից Ավստրալիա։ G-AAAH Jason օդանավով մայիսի 5-ին նա դուրս է եկել Լոնդոնի հարավում գտնվող Քրոյդոնից և անցել 11,000 մղոն (18,000 կմ) և վայրէջք կատարել Դարվինում (Հյուսիսային տարածք, Ավստրալիա) ։ Ներկայում այդ օդանավը պահվում է Լոնդոնի գիտությունների թանգարանում։ Նա իր ձեռքբերման համար արժանացել է Հարմոնի հաղթանշանի, ինչպես նաև Բրիտանական կայսրության շքանշանի 1930 թվականին Ջորջ V-ի ծննդյանը առթիվ։ Նա նաև ստացել է նաև քաղաքացիական օդաչուի № 1 արտոնագիր արտոնագիր Ավստրալիայում :
Ջոնսոնը ձեռք է բերել de Havilland DH.80 Puss Moth G-AAZV օդանավը, որը կոչել է Ջեյսոն 2-րդ։ 1931 թվականի հուլիսին նա և 2-րդ օդաչու Հեմփրեյսը դառնում են առաջինը, ովքեր թռչում են Լոնդոնից Մոսկվա մեկ օրում՝ անցնելով 1,760 մղոն (2,830 կմ) մոտավորապես 21 ժամում։ Այստեղից նրանք Սիբիրի վրայով անցել են Տոկիո՝ սահմանելով Բրիտանիայից Ճապոնիա մեկնելու ժամանակի ռեկորդ ։
1932 թվականին Ջոնսոնն ամուսնացել է շոտլանդացի օդաչու Ջիմ Մոլլիսոնի հետ, որը առաջարկության է արել նրան իրենց թռիչքի ընթացքում՝ իրենց առաջին հանդիպումից 8 ժամ անց։ 1932 թվականի հուլիսին Ջոնսոնը ռեկորդ է սահմանել՝ Puss Moth G-ACAB օդանավով (որ կոչվել է Անապատային ամպ, Desert Cloud) օդանավով Լոնդոնից միայնակ թռչելով Քեյփթաուն (Հարավաֆրիկյան Հանրապետություն)՝ գերազանցելով իր ամուսնու սահմանած ռեկորդը ։ Նրա հաջորդ թռիչքները եղել են իր ամուսնու հետ։ 1933 թվականի հուլիսին նրանք առաջին անգամ թռան G-ACCV օդանավով, որ կոչվել է "Seafarer (de Havilland DH.84 Dragon I) օդանավով առանց կանգ առնելու Փենդին Սենդսից (Հարավային Ուելս) մեկնել են Բրուքլին՝ Ֆլոյդ Բեննեթ Ֆիլդ (Նյու Յորք) ։ Նրանց օդանավի վառելիքը վերջացել է, և նրանք վթարային վայրէջք են կատարել Բրիջփորթ մունիցիպիալ օդանավակայանում (ներկայում՝ Սիկորսկի օդանավակայան, Ստրաթֆորդ, Կոնեկտիկուտ), և երկուսն էլ վնասավածքներ են ստացել ։ Ապաքինվելուց հետո զույգի պատվին միջոցառում է կազմակերպվել Նյու Յորքի միությունում և մասնակցել է Վոլլ Սթրիթում անցկացվող շքերթին ։
Մոլլիսոնը ռեկորդային ժամանակում նաև թռել է Բրիտանիայից Հնդկաստան 1934 թվականին G-ACSP օդանավով, որ կոչվում էր «Սև կախարդանք» (de Havilland DH.88 Comet)՝ մասնակցելով Բիրտանիայից Ավտրալիա Մաքռոբերթսոնի պարգևի համար թռիիչքին։ Նրանք ստիպված են եղել կանգ առնել Ալլահաբադում շարժիչի անսարքության պատճառով ։
Դեդկովցի (գյուղ, Բելոգորսկի շրջան)
Դեդկովցի (Дідківці), գյուղ Ուկրաինայի Խմելնիցկիի մարզի Բելոգորսկի շրջանում։
Էմի Ջոնսոն
Ավիացիոն կարիերա
1936 թվականի մայիսին Ջոնսոնը կատարել է իր վերջին ռեկորդային թռիչքը՝ վերասահմանելով Բրիտանիայից Հարավաֆրիկյան Հանրապետություն թռիչքի ռեկորդը G-ADZO Percival Gull Six օդանավով ։
Դեդկովցի (գյուղ, Բելոգորսկի շրջան)
2001 թվականի տվյալներով Դեդկովցի գյուղում բնակվում էր 432 մարդ։ Բնակավայրը զբաղեցնում է 0,091 կմ² տարածք։ Բնակչության խտությունը կազմում էր 4747,25 մարդ/կմ²։
Էմի Ջոնսոն
Ավիացիոն կարիերա
1938 թվականին Ջոնսոնը տապալել է իր օդանավը Անգլիայի Վոլսոլ օդանավակայանում ցուցադրությունից հետո վայրէջք կատարելու ժամանակ, սակայն լուրջ վնասվածքներ չի ստացել ։ Նույն տարում նա բաժանվել է Մոլլիսոնից։ Դրանից կարճ ժամանակ անց նա հետ է վերցրել իր օրիորդական ազգանունը ։
Դեդկովցի (գյուղ, Բելոգորսկի շրջան)
Արտաքին հղումներ
Կատեգորիա:Ուկրաինայի Խմելնիցկիի մարզի Բելոգորսկի շրջանի բնակավայրեր Կատեգորիա:Ուկրաինայի գյուղեր
Էմի Ջոնսոն
Մահ
1941 թվականի հունվարի 5-ին Էմի Ջոնսոնը Airspeed Oxford օդանավով Օդային օժանդակ զորքերի համար Փրեթսվիքվից Բլեքփուլ գնալու ժամանակ, որը մոտ էր Օքսֆորդին, եղանակային վատ պայմանների պատճառով շեղվել է ուղղությունից։ Ինչպես հայտարարվել է, վառելիքի վերջանալու պատճառով նրա օդանավը ընկել է ջուրը Թեմզայի գետաբերանում՝ Հերն ծովախորշի մոտ։
HMS Haslemere նավի անձնակազմը տեսել է Ջոնսոնին պարաշուտով թռչելիս և ջրի մեջ օգնություն կանչելիս։ Ջոնսոնի վիճակը վատ էր մեծ ալիքների պատճառով, ինչպես նաև ձյուն էր տեղում և չափազանց ցուրտ էր ։ Haslemere-ի հրամանատար Ուոլտեր Ֆլետչերը ջուրն է նետվել Ջոնսոնին փրկելու համար, սակայն հաջողության չի հասել և մրսելու պատճառով մահացել է հիվանդանոցում օրեր անց։ 2016 թվականին պատմաբան Ալեք Գիլլը հայտարարել է թե անձնակազմի անդամի որդին պնդել է, թե Ջոնսոնը մահացել է նավի պտուտակին բախվելու պատճառով։ Նավաստին չի տեսել այդ ամենը, սակայն հավատում է, որ այդ ամենը ճիշտ է ։ Դեպքը ստույգ չի ճշտվել, և Ջոնսոնի դիակը չի գտնվել։
Օդային օժանդակ ուժերում ծառայած և գերեզման չունեցող այլ անձանց հետ միասին Էմի Ջոնսոնի (Էմի Վ. Ջոնսոն անունով) հիշատակը նշվում է Պատերազմի զոհերի գերեզմանների հանձնաժողովի կողմից օդային ուժերի հուշահամալիրում ։
Մահվան հանգամանքները
Ջոնսոնը եղել է առաջիններից մեկը, ով սատարել է Airspeed-ը ։ Ավելի ուշ ակնարկվել է, որ նրա մահը եղել է իր ընկերներից մեկի կրակոցի պատճառով։ 1999 թվականին հատարարվել է, որ Թոմ Միտչելլը կրակել է նրա օդանավի վրա այն բանից հետո, երբ Ջոնսոնը երկու անգամ սխալվել է մարտի ընթացքում գաղտնաբառը ասելիս։ Միտչելլը բացատրել է, թե ինչպես է օդանավը երևացել և կապ հաստատել ռադիոյով։ Նա պահանջել ազդանշան։ Ջոնսոնը նույն սխալը կրկնել է երկու անգամ։ «Օդանավի վրա կրակել են, և այն խորտակվել է Թեմզայի ջրերում։ Մենք կարծում էինք, որ դա թշնամու օդանավն է մինչև հաջորդ օրը, երբ մենք կարդացինք թերթերը և իմացանք, որ դա եղել է Էմին։ Սպաները մեզ ասեցին, որ ոչ մեկին չպատմենք այս մասին» ։
Ճանաչում
Իր կյանքի ընթացքում Ջոնսոնն արժանացել է տարբեր պատիվների։ 1930 թվականի հունիսին Ջոնսոնի թռիչքը դեպի Ավստրալիա դարձել է նյութ «Amy, Wonderful Amy» փոփ երգի համար, որ գրվել է Հորաթիո Նիքոլսի և ձայնագրվել է Հարրի Բիդգուդի, Ջեք Հիլթոնի, Արթուր Լալիի, Արթուր Ռոզբերիի և Դեբրոյ Սոմերսի կողմից։ Նա նաև եղել է պատվավոր հյուր Բութլինսի առաջին արձակուրդային ճամբարի բացման ժամանակ 1936 թվականին։  1935-1937 թվականներին Ջոնսոնը եղել է կանանց ճարտարագիտական միության նախագահ ։
1958 թվականին Էմի Ջոնսոնի հուշանվերների հավաքածուն իր հոր կողմից նվիրաբերվել է Sewerby Hall-ին։ Այդ թանգարանում այժմ գործում է Էմի Ջոնսոնին նվիրված սենյակ։ 1974 թվականին Ջոնսոնի՝ Հարրի Իբեթսոնի կողմից ստեղծված արձանը բացվել է Հալում, որտեղի աղջիկների դպրոցը կոչվել է նրա պատվին (փակվել է 2004 թվականին) ։ 2016 թվականին նոր արձան է կանգնեցվել Ջոնսոնի մահվան 75-ամյա տարելիցի կապակցությամբ։ Առաջինը՝ սեպտեմբերի 17-ին Հերն ծովախորշում՝ այն վայրի մոտ, որտեղ վերջին անգամ կենդանի են տեսել Ջոնսոնին, երկրորդը՝ սեպտեմբերի 30-ին բացվել է Մորին Լիպմանի կողմից Հոթորն պողոտայում, որտեղ անցել է Ջոնսոնի մանկությունը ։ Կապույտ հուշատախտակ է տեղադրվել Վերնոն Կորտում (Հենդոն Վեյ, Քրիքլվուդ, Լոնդոն) ։
Կառույցներ, որ կոչվել են Ջոնսոնի պատվին.
Իրանի Իսլամական Հանրապետության ձայն
Իրանի Իսլամական Հանրապետության ձայն (, Sedā va Sima-ye Jomhūrī-ye Eslāmī-ye Īrān, Islamic Republic of Iran Broadcasting, IRIB), Իրանի պետական հեռուստառադիոընկերություն ։ Հիմնվել է 1926 թվականին, իսկ 1958 թ. ստեղծվեց առաջին հեռուստաալիքը։ Մինչ 1979 թ. անվանվում էր «Իրանի ազգային հեռուստառադիո» ։
Ընկերությունը ունի ութ ազգային հեռուստաալիք, 30 նահանգային հեռուստաալիք, չորս միջազգային լրատվական ալիք և վեց արբանյակային ալիքներ, ներառյալ անգլերեն, իսպաներեն և արաբերեն լեզուներով։ ԻԻՀՁ նաև ունի ութ համազգային ռադիոկայաններ և միջազգային ծառայություն։
ԻԻՀՁ գրասենյակներ ունի աշխարհի 17 երկրներում, այդ թվում նաև ԱՄՆ-ում։ Միջազգային ծառայությունը հեռարձակվում է 27 լեզուներով, ընդ որում նաև հայերեն ։
ԻԻՀՁ-ին են պատկանում 1975 թ. հիմնադրված «Սուրուշ Պրեսս» հրատարակչությունը, որը հրատարակում է Սուրուշ, Սուրուշ Կուդական, Սուրուշ Նոջավան, Սուրուշ Ջավան և Սուրուշ Բանովան ամսագրերը։ Նաև ընկերության կազմի մեջ են «Ջամեջամ» օրաթերթը և «Սիմա Ֆիլմ» կինոստուդիան։ Ընկերությունը Տարեկան արտադրում է 5000 ժամ հեռուստաշոու, 300 ֆիլմ, 20 հազար թոպե անիմացիոն ֆիլմեր։
Ընկերության գլխավոր տնօրենի պաշտոնը 2004 թվականից զբաղեցնում է Էզաթոլլա Զորղամին։
Իրանի Իսլամական Հանրապետության Ձայնի ազգային հեռուստաալիքները հասանելի են նաև Հայաստանի որոշակի տարածքում՝ Սյունիքի և Վայոց ձորի մարզերում, Արցախում և Երևանում։
Ծանոթագրություններ
Կատեգորիա:Իրանի հեռուստաընկերություններ Կատեգորիա:Պարսկալեզու հեռուստաալիքներ
Նեզդրինո
Նեզդրինո (Нездрино), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 1 մարդ։
(4071) Ռոստովդոն
(4071) Ռոստովդոն (Rostovdon), աստերոիդ աստերոիդների հիմնական գոտում։ Հայտնաբերվել է 1981 թվականի սեպտեմբերի 7-ին Լյուդմիլա Կարաչկինայի կողմից Նաուչնիում ։
Նեզդրինո
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովգորոդի մարզի Օկուլովսկի շրջանի բնակավայրեր
(4071) Ռոստովդոն
Միջին հեռավորությունը Արեգակից կազմում է 3,19705 ա. մ., առավելագույնը մոտենում է 2,6683 ա. մ. հեռավորության վրա և հեռանում 3,7258 ա. մ. ։ Արեգակի շուրջ մեկ ամբողջական պտույտ է կատարում 2087,96 երկրային օրվա ընթացքում, իր ուղեծրով շարժվելով միջինում 0,172417 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Լյուդմիլա Կարաչկինայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Երկրից դեպի Լուսին
Երկրից դեպի Լուսին ուղիղ ճանապարհով 97 ժամ 20 րոպեում (ֆր. De la Terre à la Lune, Trajet direct en 97 heures 20 minutes, 1865), ֆրանսիացի գրող Ժյուլ Վեռնի գիտա-ֆանտաստիկ վեպը, որը մտնում է «Անսովոր ճանապարհորդություններ» շարքի մեջ և պատմում է դեպի Լուսին մարդու կատարած առաջին ճանապարհորդության մասին։ Վեպը գրվել և հրատարակվել է 1865 թվականին «Journal des débats politiques et littéraires» ամսագրում սեպտեմբերի 14-ից մինչև հոկտեմբերի 14-ը ընկած ժամանակահատվածում։ Գրքային առաջին հրատարակությունը լույս է տեսել 1865 թվականի հոկտեմբերի 25-ին Պիեռ Ժյուլ Էտցելի կողմից։ Պատկերազարդ հրատարակությունը լույս է տեսել 1868 թվականի հուլիսի 31-ին Ֆրանսուա Պաննեմակերի փորագրություններով և Անրի դե Մոնթաուտի նկարազարդումներով։
Սյուժե
Վեպի իրադարձությունները տեղի են ունենում անմիջապես ԱՄՆ-ի Քաղաքացիական պատերազմից հետո, այսինքն մոտավորապես 1865-1866 թվականները։ Պատերազմի ավարտից հետո Բալթիմորում (ԱՄՆ) կազմակերպվում է «Հրանոթային ակումբ»։ Նրա հիմնադիր Իմպի Բարբիկենը տարված էր մի այնպիսի հրանոթ պատրաստելու մտքով, որի արկը կրակոցից հետո կարողանա հասնել մինչև Լուսին։ Նախնական հաշվարկները ցույց են տալիս, որ այդ ժամանակաշրջանի տեխնիկական հնարավորությունները թույլ են տալիս կառուցել այդպիսի զենք։ Բարբիկենին հաջողվում է այդ գաղափարի շուրջ ներգրավել ամբողջ աշխարհը և հավաքել մոտ հինգ ու կես միլիոն դոլլար՝ այդ լայնածավալ նախագծի համար, որի հովանավորներ են հանդես գալիս աշխարհի բազմաթիվ երկրներներ, այդ թվում նաև ԱՄՆ-ն։ Հսկա հրանոթ «Կոլումբիադայի» նախագծումը սկսված է։ Քանզի ձուլել այդպիսի հրանոթի փողը հնարավոր չէր ենթադրել, հեղինակները որոշեցին նրա փոխարեն օգտագործել 900 ֆունտ (274 մետր) խորությամբ հորատանցք հողի մեջ, որի պատերը պատրաստված կլինեն 60 ֆունտ (18.3 մետր) տրամագծով չուգունից։ Արկին երկրորդ տիեզերական արագություն պետք է տա 400 հազար ֆունտ (180 տոննա) ընդհանուր քաշով պիրոքսիլոնի լիցքը։
Նախագծի իրականացման հաջողության մասին կասկածանքներ է հայտնում կապիտան Նիկոլը՝ Ֆիլադելֆիայից, որը զրահապատ թիթեղների մասնագետ է։ Նրանք գրազ են գալիս 15 հազար դոլլարի վրա՝ արկի հաջող թռիչքի վրա։ Հրանոթի կրակոցի համար հարմար վայր է ընտրվում Ֆլորիդան, որը մոտ է գտնվում հասարակածին։
Հանկարծ հեռագիր է ստացվում Փարիզից, որը փոխում է նախագծողների պլանները։ Հեռագիրը Միշել Արդանից էր։ Հեռագրում նա առաջարկում է արկի կլոր, գլանաձև գլխիկը փոխարինել կոնուսաձև գլխիկով և պատրպաստակամություն է հայտնում որպես ուղևոր արկով թռչել դեպի Լուսին։ Միաժամանակ նա հայտնում է, որ շոգենավով նա ժամանում է Ֆլորիդա։ Շուտով Արդանը ժամանում է։ «Հրանոթային ակումբ»-ում Արդանին դիմավորելու ժամանակ հայտնվում է կապիտան Նիկոլը և Բարբիկենին մենամարտի է հրավիրում։ Արդանը դիմավորում է նրանց անտառում, որտեղ պայմանմվորվել էին հանդիպել մենամարտողները և առաջարկում է երկուսին էլ մասնակից դառնալ դեպի Լուսին ուղևորությանը։ Նրանք համաձայնության են գալիս և սկսում են արկի ձևափոխման աշխատանքները՝ երեք ուղևորի համար։ Նախապատրաստական աշխատանքները բարեհաջող ավարտ են ունենում և արկը պատրաստ է թռչել դեպի Լուսին։ Կրակոցը իրականացվում նախատեսված ժամանակին և երեք լուսնագնացները ճանապարհ են ընկնում դեպի Լուսին։ Ահա նրանց անունները.
Սակայն Երկրի վրա խուճապի մեջ են, քանի որ ամպամածության պատճառով չեն կարողանում պարզել արկի գտնվելու վայրը։ Բայց մի քանի օր անց նրանք պարզում են, որ արկը նպատակին չի հասել այն դարձել է Լուսնի արբանյակներից մեկը։
Բովանդակություն
Վեպը բաժանված է քսանութ գլուխների։
Ծանոթագրություններ
Կատեգորիա:1865 վեպեր Կատեգորիա:Ֆրանսերեն վեպեր Կատեգորիա:Հեռուստաշոուների հիմք ծառայած վեպեր
Դուբրովո (գյուղ, Տերբունսկի շրջան)
Դուբրովո (Дуброво), գյուղ Ռուսաստանի Լիպեցկի մարզի Տերբունսկի շրջանի կազմում։
Բնակչությունը ըստ վերջին գրանցված տվյալների կազմում էր 208 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Տերբունսկի շրջանի բնակավայրեր
Պետրովցևսկի գյուղական խորհուրդ (Միրգորոդսկի շրջան)
Պետրովցևսկի գյուղական խորհուրդ  (Петрівцівська сільська рада), Ուկրաինայի Պոլտավայի մարզի Միրգորոդսկի շրջանում ։
2001 թվականի տվյալներով Պետրովցևսկի գյուղական խորհրդում բնակվում էր 1712 մարդ։ Խորհրդում կա 2 բնակավայր։
Արտաքին հղումներ
Կատեգորիա:Ուկրաինայի բնակավայրեր
Էսկրանոլ
Էսկրանոլ (Escragnolles), համայնք Ֆրանսիայի հարավ-արևելքում՝ Պրովանս-Ալպեր-Լազուրե ափ երկրամասի Ծովափնյա Ալպեր դեպարտամենտի Գրաս շրջանի Գրաս 1 կանտոնում ։
Կոմունայի տարածքը կազմում է 25.48 կմ², 2006 թվականին բնակչությունը կազմել է 505 մարդ աճի միտումով, 2012 թվականին՝ 620 մարդ, բնակչության խտությունը՝ 24.3 մարդ/կմ²։
Բնակչություն
Բնակչության թվաքանակի դինամիկան ։
Տնտեսություն
2010 թվականին աշխատունակ տարիքի (15-64 տարեկան) 382 բնակիչներից 278-ը եղել են տնտեսապես ակտիվ, 104-ը՝ ոչ ակտիվ (ակտիվության գործակիցը կազմել է 72.8 %, 1999 թվականին եղել է 68.5 %: Աշխատունակ տարիքի 278 ակտիվ բնակիչներից աշխատում էին 242-ը (134 տղամարդ և 108 կին), 36 հաշվառված էին որպես գործազուրկ (14 տղամարդ և 22 կին)։ Աշխատունակ տարիքի 104 ոչ ակտիվ բնակիչներից 24-ը եղել են աշակերտներ կամ ուսանողներ, 43-ը՝ թոշակառուներ, իսկ 37-ը՝ ոչ ակտիվ են եղել այլ պատճառներով ։
Կոզովատա
Կոզովատա (Козовата), գյուղ Ուկրաինայի Վոլինի մարզի Ռատնովի շրջանում։
Էսկրանոլ
Տնտեսություն
2010 կոմունայում հաշվառված են եղել 197 հարկատու տնային տնտեսություններ, որտեղ ապրում էր 479.5 մարդ։ Մեկ հարկատուին բաժին ընկնող շահույթը կազմել է 17002 եվրո ։
Ծանոթագրություններ
Կատեգորիա:Ֆրանսիայի բնակավայրեր
Կոզովատա
2001 թվականի տվյալներով Կոզովատա գյուղում բնակվում էր 179 մարդ։ Բնակավայրը զբաղեցնում է 0,625 կմ² տարածք։ Բնակչության խտությունը կազմում էր 286,4 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Ռատնովի շրջանի բնակավայրեր Կատեգորիա:Ուկրաինայի գյուղեր
Բավանիզ
Բավանիզ, գյուղ Արևմտյան Հայաստանում, Վանի վիլայեթի Ջուլամերկի գավառակում ։ Գտնվում էր Մեծ Զաբ գետի ձապ կողմում, սարահարթի վրա։
Պատմամշակութային կառույցներ
Բավանիզն ուներ հայկական եկեղեցի ։
Ծանոթագրություններ
Կատեգորիա:Արևմտյան Հայաստանի գյուղեր
Բովաքարի լեռնաշղթա
Բովաքարի լեռներ, Ապստաֆույի լեոնաշղթա, Հալաբի լեռնաշղթա, Հալաբի լեռներ, լեռնաշղթա Լոռու և Տավուշի մարզերի սահմանագլխին, Բազումի լեռների արևելյան հատվածը՝ Գայլաձորի կիրճից մինչև Աղստև գետի միջին հոսանքը։ Առավելագույն բարձրությունն է Բովաքար լեռը, որը ունի 3016 մ բարձրություն։ Հյուսիսային լանջերն անտառոտ են։ Հարավային լանջերից սկիզբ Է առնում Բլդան գետը  ։
Ծանոթագրություններ
Կատեգորիա:Լոռու մարզի լեռնաշղթաներ Կատեգորիա:Տավուշի մարզի լեռնաշղթաներ